ПРОТОКОЛ № 7
от заседанието на Комисия по правни и институционални въпроси към Пленума на Висшия съдебен съвет, 
проведено на 12 март 2018 г.

Днес, 12 март 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА - отсъства
					ПЛАМЕН НАЙДЕНОВ - отсъства
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъства Незабравка Стоева – директор на Дирекция „Начално и въвеждащо обучение” в Националния институт на правосъдието и експертните сътрудници на комисията Мартин Величков – главен експерт – юрисконсулт в дирекция „Правна“, Цветелнина Велинова – главен експерт – юрисконсулт в дирекция „Правна“ и Руслана Вълчева– старши експерт в дирекция „Международна дейност“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Информация по темите за срещата с мисията на Европейската комисия по Механизма за сътрудничество и оценка, планирана за 20 март 2018 г.;

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

                      1. ОТНОСНО: Покана за участие в трета среща на екипа по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, която ще се проведе в периода 19-20 април 2018 г., в гр. Рим, Италия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ОПРЕДЕЛЯ за участие в трета среща на екипа по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, която ще се проведе в периода 19-20 април 2018 г., в гр. Рим, Италия, следните лица:

1.1. Цветинка Пашкунова – член на Висшия съдебен съвет;
1.2. Атанаска Дишева – член на Висшия съдебен съвет;
1.3 Саша Николова – преводач от английски на български език и обратно;

1.2. ПРЕДЛАГА НА ПЛЕНУМА НА ВСС ДА КОМАНДИРОВА лицата по т. 1 за участие в трета среща на екипа по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, за периода 18 – 21 април 2018 г., в гр. Рим, Италия
1.3. Пътните разходи, разходите за нощувки, разходите за дневни пари, разходите за медицински застраховки, както и разходите за хонорар на преводача са за сметка на Висшия съдебен съвет. 
1.4. ИЗПРАЩА преписката на комисия „Бюджет и финанси“ за сведение и по компетентност. 
1.5. Предложението да се внесе в заседанието на Пленума на ВСС на 22.03.2018 г.
Забележка: Съгласно Правилата за възстановяване на разходите за участие в дейностите на ЕМСС за 2018 г., за участие в срещи по проектите на ЕМСС се възстановяват пътни разходи в размер до 300 евро за един участник от институция-член на ЕМСС.

2. ОТНОСНО: Писмо от Международния валутен фонд с молба за предоставяне на информация във връзка с чл. IV от Учредителния договор на Международния валутен фонд

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ИЗПРАЩА запитването от страна на МВФ до постоянните комисии и дирекции/отдели на ВСС с молба да изготвят информация, като ПРЕДЛАГА следното примерно разпределение: 
		- т. 1 и т.2 – дирекция „Международна дейност“ и Комисия по правни и институционални въпроси;
		- т. 3.а. – дирекция „Съдебни кадри и конкурси на магистрати“ и дирекция „Атестиране на магистрати“ / Комисии по атестирането и конкурсите към СК и ПК;
		- т. 3.б – Комисия „Съдебна карта, натовареност и съдебна статистика“ към Съдийската колегия, Комисия „Съдебна карта и натовареност на прокурорите и следователите“ към Прокурорската колегия;
		- т. 3.в – Комисия по професионална етика към ПК, Комисия по професионална етика към СК, Комисия „Дисциплинарна дейност и взаимодействие с ИВСС“–СК, Комисия „Дисциплинарна дейност и взаимодействие с ИВСС“–ПК; 
		- т. 3.г – Комисия професионална квалификация и информационни технологии;
		- т. 3.д – Комисия „Бюджет и финанси“, Комисия „Съдебна администрация“-СК и Комисия „Съдебна администрация“- ПК;
		- т. 3.е – Отдел „Публична комуникация и протокол“;	
		- т. 4 – дирекция „Международна дейност“ и КПИВ - информация от докладите по МСО, отчети по Актуализираната стратегия за продължаване на реформата в съдебната система, Информационно табло на ЕК в областта на правосъдието;
		- т. 5  – Комисия професионална квалификация и информационни технологии  – отдел „Статистически анализ и обработка на данни“;

2.2. Информацията по т.2.1 да се предостави в срок до 21.03.2018 г. на дирекция „Международна дейност“ за обобщаване.
II. ПРАВНИ ВЪПРОСИ:

3. ОТНОСНО: Необходимост от изработване на проект на Наредба по § 2, ал. 6 от Допълнителните разпоредби на Закона за противодействие на корупцията и за отнемане на незаконно придобитото имущество

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Изработването на проект на Наредба по § 2, ал. 6 от Допълнителните разпоредби на Закона за противодействие на корупцията и за отнемане на незаконно придобитото имущество следва да се възложи на работна група, в чийто състав да влязат членове на Висшия съдебен съвет, представители на Инспектората към ВСС, експерти от Администрацията на ВСС и съдебни служители от органите на съдебната власт.  
3.2. ДА СЕ ИЗПРАТЯТ писма до председателите на Върховния касационен съд и Върховния административен съд, главния прокурор на Република България, главния инспектор на ИВСС и директора на Националния институт на правосъдието, с оглед потвърждаване на участието на главните секретари на съответните администрации или определени от тях експерти в работната група по т. 3.1 в срок до 16.03.2018 г.
3.3. ДА СЕ ИЗПРАТЯТ писма до професионалните сдружения на съдебните служители, с оглед излъчване на техни представители в работната група по т. 3.1 в срок до 16.03.2018 г.
	3.4.  Предложението за поименния състав на работната група ще бъде разгледано на заседание на Комисията на 19.03.2018 г. и ще бъде внесено за разглеждане от Пленума на ВСС на заседание на 22.03.2018 г. 

4. ОТНОСНО: Правилник за изменение и допълнение на Правилника за организацията и дейността на Националния институт на правосъдието и на неговата администрация

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4. ПРИЕМА  направеното от г-жа Незабравка Стоева предложение за отлагане на разглеждането на точката с оглед необходимостта от прецизиране на уредбата за провеждането на финалните изпити на кандидатите за младши магистрати в края на задължителното първоначално обучение в Националния институт на правосъдието.

5. ОТНОСНО: Годишен отчетен доклад за дейността на Националното бюро за правна помощ през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ да ПРИЕМЕ за сведение годишния отчетен доклад за дейността на Националното бюро за правна помощ през 2017 г.
5.2. Предложението да бъде внесено за разглеждане от Пленума на ВСС на заседание на 22.03.2018 г. 

6. ОТНОСНО: Проект на Конспект за писмен изпит за преместване или повишаване на длъжността „съдия“ в Апелативен съд – Гражданска колегия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6. ОТЛАГА за следващото заседание на Комисията.

	7. ОТНОСНО: Проект на Конспект за писмен изпит за преместване или повишаване на длъжността „съдия“ в Окръжен съд – Гражданска колегия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7. ОТЛАГА за следващото заседание на Комисията.

	8. ОТНОСНО: Проект на Конспект за писмен изпит за преместване или повишаване на длъжността „следовател“ в Окръжен следствен отдел

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8. ОТЛАГА за следващото заседание на Комисията.

	9. ОТНОСНО: Проект на Конспект за писмен изпит за преместване или повишаване на длъжността „прокурор“ в Апелативна прокуратура

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. ОТЛАГА за следващото заседание на Комисията.

	10. ОТНОСНО: Проект на Конспект за писмен изпит за преместване или повишаване на длъжността „съдия“ във Върховен касационен съд – Гражданска колегия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 10. ОТЛАГА за следващото заседание на Комисията.

	11. ОТНОСНО: Писмо от председателя на Върховния касационен съд относно Регламент/ЕС/2016/679 на Европейския парламент и на Съвета относно защита на физическите лица във връзка с обработването на лични данни и относно свободното движение на такива данни

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. ДА СЕ ИЗПРАТИ искане до Комисията за защита на личните данни за издаване на указания до органите на съдебната власт с оглед точното и еднакво прилагане на Закона за защита на личните данни, Регламент/ЕС/2016/679 и Директива/ЕС/2016/680.
 	11.2. ДА СЕ УВЕДОМИ председателят на Върховния касационен съд за решението на Комисията.

	12. ОТНОСНО: Запитване от административния ръководител на Окръжен съд – Кюстендил във връзка с решение на Общинския съвет – Кюстендил на основание чл. 21, ал. 1, т. 23 от Закона за местното самоуправление и местната администрация

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 12. Определеният с решение на Общинския съвет на основание чл. 21, ал. 1, т. 23 от Закона за местното самоуправление и местната администрация е празничен и неприсъствен на територията на съответната община, район, кметство или населеното място. Висшият съдебен съвет, в частност Комисията по правни и институционални въпроси, не разполага с правомощие да дава обвързващо за органите на съдебната власт тълкуване на закона.

	13. ОТНОСНО: Обобщени предложения за законодателни изменения от Комисия „Съдебна карта, натовареност и съдебна статистика“ при Съдийската колегия на Висшия съдебен съвет

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 13.1. ОТЛАГА разглеждането на точката за следващото заседание на комисията с оглед запознаване на членовете с направените предложения. Същите засягат фундаментални институти в гражданския процес, поради което изискват по-задълбочено обсъждане.
	13.2. ДА СЕ ПОКАНИ г-жа Даниела Марчева – председател на Комисия „Съдебна карта, натовареност и съдебна статистика“ при Съдийската колегия на Висшия съдебен съвет, на следващото заседание на Комисията.
	13.3. ДА СЕ ИЗИСКА информация от Министерство на правосъдието дали е сформирана работна група, изработваща предложения за изменение и допълнение на ГПК и какъв е предметът й на работа. 

	14. ОТНОСНО: Писмо от административния ръководител – председател на Апелативен съд – София във връзка с приложението на Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 14.1. В Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, допълнена с  решение на Съдийската колегия на ВСС по протокол № 1 от 10.01.2017 г., с новата т. 6 е предвидена възможност за неуредените в Методиката случаи, административните ръководители да изработят  вътрешни правила, в които се уреждат и други случаи за преразпределяне на делата, при спазване на изискванията за съгласуване и оповестяване на посочените правила. 
14.2.	Решението да се изпрати на административния ръководител – председател на Апелативен съд – София.

	15. ОТНОСНО: Постъпило искане от председателя на Районен съд – Тетевен за тълкуване и становище на текстове от Правилата за прилагане на класификатора на длъжностите в администрацията на съдилищата

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 15. ИЗПРАЩА искането от председателя на Районен съд – Тетевен на Комисия „Съдебна администрация“ към Съдийската колегия на Висшия съдебен съвет, по компетентност.

	16. ОТНОСНО: Законосъобразност на издаваните от министъра на правосъдието заповеди за разпределение на помещения в сградите на съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 16.1. Произнасяне по законосъобразността на издаваните от министъра на правосъдието заповеди за разпределение на помещения в сградите на съдебната власт не е от компетентността на Висшия съдебен съвет.
	16.2. ИЗПРАЩА на Министерския съвет издадените от министъра на правосъдието заповеди за разпределение на помещения в сградите на съдебната власт, с оглед правомощията му по чл. 107 от Конституцията на Република България.
	16.3. ИЗПРАЩА настоящото решение на Комисия „Управление на собствеността“, за сведение.

	17. ОТНОСНО: Писмо от НИП с покана за участие в кръгла маса на тема „Производства по Закона за наследството – път към уеднаквяване на съдебната практика“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 17. ПРИЕМА ЗА СВЕДЕНИЕ писмото от НИП с покана за участие в кръгла маса на тема „Производства по Закона за наследството – път към уеднаквяване на съдебната практика“. 

	ДОПЪЛНИТЕЛНИ ТОЧКИ: 

	18. ОТНОСНО: Информация по темите за срещата с мисията на ЕК по МСО, планирана за 20 март 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 18. Представеният проект ДА СЕ ДОПЪЛНИ с информацията, че предстои формиране на работна група за изработването на проект на Наредба по § 2, ал. 6 от Допълнителните разпоредби на Закона за противодействие на корупцията и за отнемане на незаконно придобитото имущество.  

ПРЕДСЕДАТЕЛ
НА КОМИСИЯТА:	/п/	 
         ЦВЕТИНКА ПАШКУНОВА